સામાન્ય દિવસોમાં કાંકરિયાની નવથી દશ હજાર સહેલાણીઓ મુલાકાત લે છે જે શનિ-રવિ દરમિયાન સોળ હજાર સુધી જઇ પહોંચે છે પરંતુ હાલના વેકેશનના સમયગાળામાં સહેલાણી લગભગ બમણા થયા છે. ગત તા.૧૬ એપ્રિલથી તા.૩૦ એપ્રિલ, ર૦૧૬ સુધી કાંકરિયાની ૧,૯૦,પર૬ સહેલાણીઓએ મુલાકાત લેતાં કોર્પોરેશનને રૂ.૧૮.૦ર લાખની આવક થઇ હતી, જે પૈકી ૩૯,૭૪૯ સહેલાણીઓએ મિની ટ્રેનની અને ૩૧૧૩ સહેલાણીઓએ કિડ્સ સિટીની મજા માણી હતી. જેનાથી તંત્રને રૂ.૧૦.પપ લાખની વધારાની આવક થઇ હતી.